Na temelju Plana prijema pripravnika stručnih suradnika u školskim ustanovama, Ministarstva znanosti i obrazovanja, (KLASA:602-02/18-07/00459, URBROJ:533-05-20-0017 od 19. listopada 2020.), na temelju članka 107. Zakona o odgoju i obrazovanju u osnovnoj i srednjoj školi („Narodne novine“, br. 87/08., 86/09., 92/10., 105/10., 90/11., 5/12., 16/12., 86/12., 126/12., 94/13., 152/14., 07/17., 68/18., 98/19. i 64.20.) i Pravilnika o načinu i postupku zapošljavanja u Srednjoj školi Bartula Kašića Pag, u svrhu provedbe mjere „Stjecanje prvog radnog iskustva/pripravništva“ čiji je nositelj Hrvatski zavod za zapošljavanje, ravnateljica Srednje škole Bartula Kašića Pag raspisuje:

 JAVNI NATJEČAJ

 ZA PRIJAM PRIPRAVNIKA KROZ MJERU HZZ-a

 „Stjecanje prvog radnog iskustva/pripravništva“ za radno mjesto

1. **Stručni suradnik – pedagog ili psiholog** - 1 izvršitelj/ica na određeno vrijeme od 12 mjeseci u punom radnom vremenu (40 sati tjedno)

Uvjete za prijavu na ovaj natječaj ostvaruje:

- **nezaposlena osoba koja je prijavljena u evidenciji nezaposlenih osoba Hrvatskog zavoda za zapošljavanje s najviše 6 mjeseci osiguranja u obrazovnoj razini u kojoj se prvi put zapošljavaju**

- i ima odgovarajuću struku prema članku 105. Zakona o odgoju i obrazovanju u osnovnoj i srednjoj školi i Pravilniku o stručnoj spremi i pedagoško-psihološkom obrazovanju nastavnika u srednjem školstvu (Narodne novine 1/96. i 80/99.), za obavljanje poslova radnog mjesta stručnog suradnika – pedagoga ili psihologa.

Kandidati koji ispunjavaju tražene uvjete dužni su uz vlastoručno potpisanu prijavu dostaviti:

- životopis,

- diplomu odnosno dokaz o stečenoj stručnoj spremi,

- domovnicu odnosno dokaz o državljanstvu,

- uvjerenje o nekažnjavanju u smislu čl. 106. Zakona o odgoju i obrazovanju u osnovnoj i srednjoj školi (ne starije od 6 mjeseci),

- dokaz o radnom iskustvu (elektronički zapis ili potvrda o podacima evidentiranim u matičnoj evidenciji Hrvatskog zavoda za mirovinsko osiguranje).

Rok za podnošenje prijava kandidata je 8 dana od dana objave natječaja.

Na natječaj se mogu ravnopravno javiti osobe oba spola.

Kandidat koji ostvaruje pravo prednosti pri zapošljavanju prema posebnim propisima dužan je u prijavi na natječaj pozvati se na to pravo i ima prednost u odnosu na ostale kandidate samo pod jednakim uvjetima.

Da bi ostvario prednost pri zapošljavanju, kandidat koji ispunjava uvjete za ostvarivanje tog prava, dužan je uz prijavu na natječaj priložiti sve dokaze o ispunjavanju traženih uvjeta, kao i potvrdu o priznatom statusu iz kojeg proizlazi to pravo.

Kandidat koji ostvaruje pravo prednosti pri zapošljavanju prema odredbama članka 103. st. 1. Zakona o hrvatskim braniteljima iz domovinskog rata i članovima njihovih obitelji („Narodne novine“, broj: 121/17), dužan je uz prijavu na natječaj dostaviti sve dokaze o ispunjavanju traženih uvjeta te dokaz iz članka 103. st. 1. navedenog Zakona koji su navedeni na internetskoj stranici Ministarstva hrvatskih branitelja:

<https://branitelji.gov.hr/zaposljavanje-843/843>

Kandidat koji je pravodobno dostavio potpunu i potpisanu prijavu sa svim prilozima odnosno ispravama i ispunjava uvjete natječaja dužan je pristupiti procjeni odnosno testiranju prema odredbama Pravilnika o načinu i postupku zapošljavanja u Srednjoj školi Bartula Kašića Pag.

Mjesto i vrijeme održavanja postupka vrednovanja kandidata objavit će se na web stranici škole: www.ss-bkasica-pag.skole.hr.

Kandidat prijavom na natječaj daje privolu za obradu osobnih podataka navedenih u svim dostavljenim prilozima odnosno ispravama za potrebe provedbe natječajnog postupka sukladno važećim propisima o zaštiti osobnih podataka.

Pisane prijave s potrebnom dokumentacijom dostaviti na adresu: Srednja škola Bartula Kašića Pag, Ante Starčevića 9.

Nepotpune i nepravovremene prijave neće se razmatrati.

Kandidat prijavljen na natječaj bit će obaviješten pisanim putem najkasnije u roku od osam dana od dana sklapanja ugovora o radu s odabranim kandidatom. U slučaju da se na natječaj prijave kandidati koji se pozivaju na pravo prednosti pri zapošljavanju prema posebnom propisu, svi će kandidati biti obaviješteni i prema članku 21. stavku 4. Pravilnika.

Natječaj je otvoren od 23. listopada 2020. do 2. studenog 2020.g.

KLASA: 053-02-01/20-01/2

URBROJ: 2198-1-68-01-20-01

U Pagu, 23. listopada 2020.